《向文刚读书斋试双井茶有怀黄超然》
宋代·王庭圭

黄蜡青沙未破封，已知双井社前烘。一丘风味极不浅，万顷烟前兴不穷。

东晋书斋颓压后，西湖山色有无中。危栏杰阁明人眼，独觉登临欠此公。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。